ཉིན་ལྟར་བདག་གིས་ཁོང་ཡིད་ལ་སྒོམ་གྱི་ཡོད།ཁོང་ནི་བོད་པའི་བླ་མ་མཁས་པ་ཞིག་ལ་ཚང་དགོས་པའི་ཡོན་ཏན་བླ་ན་མེད་པ་དང་ལྡན།བདག་གིས་ཁོང་མ་མཇལ་གོང་དུ་བདག་གི་གྲོགས་པོས་ཁོང་མཇལ་ཡོད་པས་ངའི་གྲོགས་པོའི་རྒྱུད་ནས་ཁོང་གི་མཚན་ཐོས་པ་ད་སྐབས་བདག་གི་སེམས་ནང་ལམ་སང་དད་པ་སྐྱེས།ཁོང་མ་མཇལ་བར་བདག་གིས་ཁོང་གི་སྐུ་པར་ལ་ཉིན་ལྟར་ཕྱག་ཚར་༡༠༠འཚལ་གྱི་ཡོད།གང་ཡིན་ཟེར་ན།ཁོང་དང་ཆོས་ཀྱི་འབྲེལ་བ་ཡོང་བ་དང་ཁོང་མཇལ་ནས་ཆོས་མང་པོ་ཞུས་ཐུབ་པའི་ཕྱིར་ངས་ཕྱག་འཚལ་དགོས་དོན་དེ་འདྲ་ཡིན།